**วิธีปฏิบัติ (คำอธิบาย)**

 **๑. ชื่อโครงการ** ให้ระบุชื่อโครงการตามที่กำหนดไว้ในแผนงานของหน่วยงานภาครัฐ หรือที่หน่วยงานของรัฐ ได้กำหนดไว้เพื่อให้มีการดำเนินการ ในกรณีที่มีการดำเนินกิจกรรมย่อย หรือรายการอันเป็นส่วนหนึ่งของโครงการให้ใส่ชื่อกิจกรรมย่อย หรือรายการด้วย

 หน่วยงานเจ้าของโครงการ ให้ระบุชื่อหน่วยงานของรัฐที่เป็นนิติบุคคลที่เป็นเจ้าของโครงการในการจัดซื้อ

จัดจ้าง

 กรณีเป็นหน่วยงานย่อยหรือหน่วยงานภายใน ให้ระบุต้นสังกัดที่เป็นนิติบุคคลด้วย

 **ตัวอย่าง :** สถาบันวิจัยและพัฒนา มหาวิทยาลัยเทคโนโลยีราชมงคลพระนคร

 **๒. วงเงินงบประมาณที่ได้รับจัดสรรในการจ้างหรือเงินสนับสนุนให้ทุนการวิจัย (บาท)** ให้ระบุวงเงิน

ที่หน่วยงานของรัฐกำหนดไว้หรือได้รับ เพื่อจะได้ใช้ในการจัดซื้อจัดจ้างในครั้งนั้น ๆ

 **๓. วันกำหนดราคากลาง** ให้ระบุวันที่ผู้มีอำนาจตามระเบียบ กฎ หรือข้อบังคับที่เกี่ยวข้องกับการจัดซื้อจัดจ้าง

ของหน่วยงานของรัฐนั้น ๆ ได้อนุมัติจำนวนเงินอันเป็นราคาที่จะใช้ในการจัดจ้างครั้งนั้น ๆ

 **เป็นเงิน ..... (บาท)** ให้ใส่จำนวนเงินที่เป็นราคากลาง

 หากหน่วยงานของรัฐซึ่งเป็นผู้ดำเนินการจ้างงานวิจัยหรือให้เงินสนับสนุนให้ทุนการวิจัย มิได้กำหนดค่าใช้จ่ายหรือราคากลางการจ้างงานวิจัยหรือการให้เงินสนับสนุนให้ทุนการวิจัยดังกล่าวไว้เป็นการเฉพาะเรื่อง แต่ให้ผู้วิจัยหรือผู้ขอรับทุนเป็นผู้เสนอรายละเอียดค่าใช้จ่ายการวิจัยดังกล่าว กรณีนี้ให้หน่วยงานของรัฐจัดทำข้อมูลรายละเอียด ค่าใช้จ่ายการจ้างหรือการให้ทุนสนับสนุนการวิจัยตามตารางนี้ โดยระบุจำนวนเงินที่อนุมัตินั้นลงในรายการราคากลางนี้ด้วย

 **๔. หมวดค่าตอบแทน (บาท)** หมายถึง การแจงรายละเอียดค่าใช้จ่ายในงานจ้างการวิจัยออกเป็นหมวด เพื่อ ให้เห็นรายละเอียดของจำนวนเงินที่เป็นค่าตอบแทนให้กับนักวิจัยตามประเภทของนักวิจัย คุณสมบัติของนักวิจัยและจำนวนนักวิจัย

 ๔.๑ ประเภทนักวิจัย ให้ระบุแบ่งประเภทนักวิจัยตามที่สำนักงานคณะกรรมการวิจัยแห่งชาติได้แบ่งประเภทนักวิจัยไว้ ๑๒ สาขาวิชาการ ดังนี้

 (๑) สาขาวิทยาศาสตร์กายภาพและคณิตศาสตร์

 (๒) สาขาวิทยาศาสตร์การแพทย์

 (๓) สาขาวิทยาศาสตร์เคมีและเภสัช

 (๔) สาขาเกษตรศาสตร์และชีววิทยา

 (๕) สาขาวิศวกรรมศาสตร์และอุตสาหกรรมวิจัย

 (๖) สาขาปรัชญา

 (๗) สาขานิติศาสตร์

 (๘) สาขารัฐศาสตร์และรัฐประศาสนศาสตร์

 (๙) สาขาเศรษฐศาสตร์

 (๑๐) สาขาสังคมวิทยา

 (๑๑) สาขาเทคโนโลยีสารสนเทศและนิเทศศาสตร์

 (๑๒) สาขาการศึกษา

 ๔.๒ คุณสมบัตินักวิจัย ให้ระบุคุณสมบัตินักวิจัย เช่น การศึกษา ผลงาน เป็นต้น

 ๔.๓ จำนวนนักวิจัย ให้ระบุจำนวนนักวิจัย

 **๕. หมวดค่าจ้าง (บาท)** ให้ระบุการแจงรายละเอียดค่าใช้จ่ายในงานจ้างวิจัยที่ผู้วิจัยจะต้องมีค่าใช้จ่ายใน

การดำเนินกิจกรรมต่าง ๆ ในงานวิจัยที่ต้องมีการจ้างให้ดำเนินการเพื่อให้ดำเนินการให้งานวิจัยสำเร็จตามวัตถุประสงค์ ของการวิจัย

 **๖. หมวดค่าใช้สอย (บาท)** ให้ระบุการแจงรายละเอียดที่เป็นค่าใช้จ่ายในงานวิจัยที่ผู้วิจัยต้องใช้ในการดำเนิน

กิจกรรมการดำเนินงานในงานวิจัยให้สำเร็จ

 **๗. ค่าวัสดุ (บาท)** ให้ระบุการประมาณการจำนวนเงินที่เป็นค่าใช้จ่ายในกิจกรรมการดำเนินงานวิจัยในการ ตามหน้าที่เพื่อให้งานนั้นบรรลุวัตถุประสงค์ โดยให้มีการแจงรายละเอียดจากวงเงินค่าจ้างที่หน่วยงานของรัฐจะต้องจ่าย

แยกออกเป็นรายจ่ายที่จะต้องจ่ายอันเป็นค่าวัสดุอุปกรณ์หรือค่าวัสดุที่ใช้ในการดำเนินงานตามวัตถุประสงค์ของการจ้างนั้นๆ ที่คู่สัญญาจะต้องนำมาใช้ในการดำเนินการตามสัญญา

 **๘. ค่าครุภัณฑ์ (บาท)** ให้ระบุครุภัณฑ์ที่ผู้วิจัยจำเป็นต้องใช้ในงานวิจัยเพื่อให้งานวิจัยนั้นสำเร็จและเป็นครุภัณฑ์ ที่ผู้วิจัยจะต้องดำเนินการจัดซื้อเพื่อนำมาใช้ในงานวิจัยนั้น

 **๙. ค่าใช้จ่ายในการศึกษาดูงานหรือค้นคว้าข้อมูลในต่างประเทศ (ถ้ามี) (บาท)** ให้ระบุค่าใช้จ่ายในการศึกษา ดูงานของคณะผู้วิจัยและหรือของเจ้าหน้าที่ในหน่วยงานของรัฐที่เป็นผู้ว่าจ้างหรือเป็นผู้ให้ทุนสนับสนุนการวิจัย ซึ่งเป็นส่วนหนึ่งของจำนวนเงินที่รวมไว้ในสัญญาจ้างหรือในสัญญาให้ทุนสนับสนุนการวิจัยนั้น

 ๙.๑ จำนวน (คน) ให้ระบุจำนวนคนที่เป็นเจ้าหน้าที่และคณะนักวิจัยที่เดินทางไปต่างประเทศหรือศึกษา

ดูงานหรือค้นคว้าข้อมูลในต่างประเทศ

 ๙.๒ จำนวนเงิน (บาท) ให้ระบุจำนวนค่าใช้จ่ายต่อคนที่เดินทางไปต่างประเทศหรือศึกษาดูงานหรือค้นคว้าข้อมูลในต่างประเทศ

 **๑๐. ค่าใช้จ่ายอื่น ๆ (บาท)** หมายถึง ค่าใช้จ่ายใด ๆ ที่เกิดขึ้นจากการดำเนินงานวิจัย นอกเหนือจากรายการที่ ๔, ๕, ๖, ๗, ๘ และ ๙ ที่ต้องมีขึ้นตามลักษณะของงานนั้น ๆ เฉพาะเรื่อง

 **๑๑. รายชื่อเจ้าหน้าที่ของรัฐ (ผู้รับผิดชอบ) ที่เกี่ยวกับงานจ้างวิจัยหรือสนับสนุนทุนวิจัยและ TOR** ให้ระบุชื่อเจ้าหน้าที่ของรัฐที่เป็นผู้กำหนดขอบเขตดำเนินการ (TOR : Terms of Reference) และรายละเอียดของงานวิจัย ที่หน่วยงานของรัฐมีความประสงค์ที่จะให้ดำเนินการ ซึ่งแสดงถึงรายละเอียดที่ต้องการให้คู่สัญญาดำเนินการ รวมทั้งขอบเขตความรับผิดชอบอื่น ๆ ของคู่สัญญาที่จะต้องดำเนินการตามหน้าที่ และเป็นเอกสารที่มีความสำคัญต่อคุณภาพของผลงานและใช้เป็นเอกสารอ้างอิงที่เป็นเอกสารส่วนหนึ่งของสัญญา รวมถึงกำหนดรายละเอียดของค่าใช้จ่ายและที่มาของการกำหนดค่าใช้จ่ายโดยอาจเป็นเจ้าหน้าที่บุคคลใดบุคคลหนึ่งหรือคณะบุคคลแล้วแต่กรณี

 **๑๒. ที่มาของการกำหนดราคากลาง (ราคาอ้างอิง)** ให้ระบุแหล่งที่มาโดยกำหนดอัตราจ้างงานวิจัย หรือเงินสนับสนุนให้ทุนการวิจัยจากวุฒิการศึกษา และประสบการณ์ของนักวิจัยเป็นสำคัญ

 **หมายเหตุ :**

 ๑. หากขอบเขตการดำเนินงาน ((TOR : Terms of Reference) มีราคาในแต่ละรายการแล้ว หน่วยงานของรัฐอาจแนบ TOR โดยมิต้องกรอกราคาแต่ละรายการหรือแต่ละหน่วยก็ได้

 ๒. กรณีกำหนดจำนวนเงินเป็นเงินตราต่างประเทศ หน่วยงานของรัฐอาจระบุจำนวนเงินตามแบบนี้

เป็นเงินตราต่างประเทศก็ได้

.................................

**คู่มือแนวทางการเปิดเผย**

**รายละเอียดค่าใช้จ่ายเกี่ยวกับการจัดซื้อจัดจ้าง ราคากลางและการคำนวณราคากลาง**

-------------------------------------------------------------------------------------------------------